कहा- मां ने खबर सुनाई तो मैंने सिर पकड़ लिया; सोनोग्राफी में बच्चे की तस्वीर देख पिघलीं
PALAK TIWARI ON HER MOTHER 2ND CHILD पलक तिवारी ने हाल ही में सलमान खान की फिल्म किसी का भाई किसी की जान से डेब्यू किया है। वो फेमस टीवी एक्ट्रेस श्वेता तिवारी की बेटी हैं। एक इंटरव्यू में उन्होंने कहा कि जब वो 15 साल
पलक तिवारी ने हाल ही में सलमान खान की फिल्म किसी का भाई किसी की जान से डेब्यू किया है। वो फेमस टीवी एक्ट्रेस श्वेता तिवारी की बेटी हैं। एक इंटरव्यू में उन्होंने कहा कि जब वो 15 साल की थीं तभी उनकी मां दूसरी बार प्रेग्नेंट हो गई थीं।
पलक का कहना है कि वो इस बात से काफी परेशान हो गईं कि उनकी मां एक दूसरे बेटे को जन्म देने जा रही हैं। हालांकि जब वो हॉस्पिटल गईं और उन्होंने सोनोग्राम में बच्चे की तस्वीर देखी तो रो पड़ी। पलक ने कहा कि उस वक्त उन्हें लगा कि वो उस बच्चे से सबसे ज्यादा प्यार करती हैं।
'जब मां की प्रेग्नेंसी की खबर सुनी तो सिर पकड़ लिया'
पलक तिवारी इन दिनों काफी ज्यादा सु्र्खियों में हैं। डेब्यू करने के बाद वो और ज्यादा चर्चा में हैं। फिल्म कंपेनियन को दिए एक इंटरव्यू में उन्होंने अपनी मां के बारे में बात की। उन्होंने कहा, 'मुझे याद है कि 15 साल की उम्र में जब मेरी मां ने मुझसे कहा कि तुम्हें पता है कि हमारे घर के एक छोटा बेबी आना वाला है। ये बात सुनकर मैंने सिर पकड़ लिया।
मैंने कहा, 'नहीं नहीं, ऐसा नहीं हो सकता। मम्मी ने कहा कि क्या नहीं हो सकता? उस वक्त ऐसा लग रहा था कि जैसे मेरे और मम्मी के बीच कोई कॉन्ट्रैक्ट साइन हुआ हो और मम्मी ने वो कॉन्ट्रैक्ट तोड़ दिया हो।'
मैं इस खबर के लिए तैयार नहीं थी- पलक
पलक ने आगे कहा, 'मम्मी को समझ नहीं आ रहा था कि मैं क्या बोल रही हूं। मैंने उनसे कहा कि मुझे किसी ने बताया क्यों नहीं कि आपको बच्चा होने वाला है। मैं इस खबर के लिए तैयार नहीं थी। तब उन्होंने कहा कि ओवरएक्टिंग करना बंद करो।'
सोनोग्राफी में बच्चे को देखती ही रोने लगीं पलक
पलक ने आगे बताया, 'मेरे लिए टर्निंग पाइंट तब रहा जब मैं मम्मी के साथ सोनोग्राफी कराने हास्पिटल गई। जब मैंने पहली बार बच्चे की तस्वीर देखी तो सिसकने लगी। मैं कांपने तक लगी थी। उस वक्त मुझे लगा कि मैं इस बच्चे से ज्यादा इस दुनिया में किसी को प्यार नहीं करती हूं।
बता दें कि 27 नवंबर 2016 को श्वेता तिवारी के बेटे रेयांश का जन्म हुआ था। रेयांश के पिता अभिनव कोहली और श्वेता अब अलग-अलग रहते हैं। श्वेता अपने दोनों बच्चों की परवरिश अकेले करती हैं। श्वेता और अभिनव की शादी 2013 में हुई थी।
राजा चौधरी हैं पलक के बायोलॉजिकल पिता 
पलक के पिता का नाम राजा चौधरी है। वे श्वेता के पहले पति थे। दोनों ने 1999 में शादी की थी। 8 अक्टूबर 2000 को पलक का जन्म हुआ। राजा चौधरी की शराब की लत और मारपीट करने की वजह से श्वेता तिवारी उनसे अलग हो गई थीं। 2007 में दोनों ने तलाक ले लिया था।